Meresõiduohutuse seaduse, veeseaduse ja
riigilõivuseaduse muutmise seaduse eelnõu seletuskirja lisa 1

Rakendusaktide kavandid


KAVAND 1

TARISTUMINISTER
MÄÄRUS

Majandus- ja kommunikatsiooniministri 14. juuli 2011. a määruse nr 75 „Välisriigi lippu kandva laeva kontrollimise kord ja laevakontrolli akti kantavate andmete loetelu“ muutmine

Määrus kehtestatakse meresõiduohutuse seaduse § 533 lõike 7 ja § 76 lõike 6 alusel.

Majandus- ja kommunikatsiooniministri 14. juuli 2011. a määruses nr 75 „Välisriigi lippu kandva laeva kontrollimise kord ja laevakontrolli akti kantavate andmete loetelu“ tehakse järgmised muudatused:

1) paragrahvi 1 lõike 2 teine lause tunnistatakse kehtetuks;

2) paragrahvi 1 lõikest 3 jäetakse välja tekstiosa „ kalalaevale,“;

3) paragrahvi 2 lõiget 1 täiendatakse punktiga 14 järgmises sõnastuses:
„14) Hongkongi laevade ohutu ja keskkonnahoidliku ringlussevõtu rahvusvaheline konventsioon.“;

4) paragrahvi 3 lõiget 2 täiendatakse pärast sõna „puudused“ tekstiosaga „, keskkonnanäitajad“;

5) paragrahvi 4 lõike 3 punkt 2 tunnistatakse kehtetuks;

6) paragrahvi 4 täiendatakse lõikega 31 järgmises sõnastuses:
„(31) Paris MOU liikmesriikide iga-aastaste kontrollikohustuste arvutamisel ei võeta arvesse selliseid liikmesriigi tehtud laevade kontrolle, millega ületatakse asjaomase liikmesriigi aastast kontrollikohustust 20 % võrra või enam.“;

7) paragrahvi 4 lõigetes 4 ja 5 asendatakse tekstiosa „punktides 1 ja 2“ tekstiosaga „punktis 1“;

8) paragrahvi 4 lõikess 6 asendatakse arv „30“ arvuga „40“;

9) paragrahvi 4 lõige 7 sõnastatakse järgmiselt:
„(7) Kui Eestit külastavate I prioriteedi ja II prioriteedi laevade koguarv on väiksem kui 150 protsenti lõike 2 punktis 2 sätestatud kontrollide osakaalust, loetakse iga-aastane kontrollikohustus täidetuks, kui on tehtud lõike 2 punktis 1 sätestatud kontrollid ja kontrollitud vähemalt kaks kolmandikku Eesti sadamaid või ankrualasid külastanud I ja II prioriteedi laevade koguarvust.“;

10) paragrahvi 5 lõiget 5 täiendatakse pärast sõna „kontrollida“ tekstiosaga „Euroopa Parlamendi ja nõukogu direktiivi 2009/16/EÜ lisas IV loetletud“;

11) paragrahvi 6 lõike 1 sissejuhatavat lauseosa täiendatakse pärast sõna „Esimese“ sõnadega „ja teise“;

12) paragrahvi 6 lõike 1 punkti 1 täiendatakse pärast sõna „sadamat“ tekstiosaga „, välja arvatud laeva lipuriigi sadamad,“;

13) paragrahvi 6 lõiget 1 täiendatakse punktiga 3 järgmises sõnastuses:
„3) kui laeva kontrolli, sealhulgas liinivedudel kasutatavate reisiparvlaevade või kiirreisilaevade puhul saaks teha samas külastatavas sadamas 15 päeva jooksul alates tegelikust väljumisajast.“;

14) paragrahvi 6 täiendatakse lõikega 11 järgmises sõnastuses:
„(11) Kui järelevalveametnik otsustab lõike 1 alusel kontrolli edasi lükata, ei võeta seda edasilükatud kontrolli iga-aastase kontrollikohustuse täidetuse arvutamisel arvesse, kui edasilükatud kontroll on kontrolliandmebaasis sellisena registreeritud.“;

15) paragrahvi 6 lõike 2 sissejuhatavas lauseosas asendatakse sõnad „Esimese prioriteedi laev võib jääda kontrollimata laeva toimingutega seotud põhjustel“ sõnadega „Esimese või teise prioriteedi laev võib jääda kontrollimata operatiivpõhjustel“;

16) paragrahvi 6 lõike 2 punktist 2 jäetakse välja sõnad „või ankruala“;

17) paragrahvi 6 lõiget 2 täiendatakse punktiga 3 järgmises sõnastuses:
„3) laeva sadamakülastus on rahuldavaks kontrolliks liiga lühike.“;

18) paragrahvi 6 täiendatakse lõikega 21 järgmises sõnastuses:
„(21) Lõike 2 punktis 2 sätestatud juhul võetakse vastu vajalikud meetmed, et laevu, mis külastavad sadamat regulaarselt ööajal, kontrollitaks nii, nagu on asjakohane.“;

19) paragrahvi 6 lõike 3 punktis 2 asendatakse sõna „sadamat“ sõnaga „ankruala“;

20) paragrahvi 6 täiendatakse lõikega 4 järgmises sõnastuses:
„(4) Kui kontrolli ei tehta erakorraliste ja ettenägematute asjaolude tõttu, ei loeta seda vahelejäänud kontrolliks ning kontrolli tegematajätmise põhjus registreeritakse kontrolliandmebaasis. Nimetatud asjaolusid põhjendatakse asjakohaselt ja neist teatatakse komisjonile.“;

21) paragrahvi 7 täiendatakse lõikega 5 järgmises sõnastuses:
„(5) Laeva suhtes, mille lipuriik ei ole käesoleva määruse § 2 lõike 1 punktides 8, 10 või 13 nimetatud konventsioonide osaline, ei kohaldata automaatselt üksikasjalikumat kontrolli, kui laeval on nimetatud konventsioonide ospõhalisriigi väljaantud asjakohane tunnistus ja kontrolli tegev järelevalveametnik jõuab otsusele, et üksikasjalikum kontroll ei ole vajalik. Selline otsus ja selle põhjused registreeritakse kontrolliandmebaasis.“;

22) paragrahvi 9 lõike 1 punkti 2 täiendatakse pärast tekstiosa „naftatanker,“ tekstiosaga „kahjulike vedelainete tanker,“;

23) paragrahvi 9 lõige 3 tunnistatakse kehtetuks;

24) paragrahvi 9 täiendatakse lõikega 6 järgmises sõnastuses:
„(6) Kui võimalik, viivad laiendatud kontrolli läbi vähemalt kaks järelevalveametnikku. Kui see ei ole võimalik, registreeritakse põhjused nõuetekohaselt kontrolliandmebaasis.“;

25) määruse normitehnilises märkuses asendatakse tekstiosa „ja 2017/2110/EL (ELT L 315, 30.11.2017, lk 61–77)“ tekstiosaga „, 2017/2110/EL (ELT L 315, 30.11.2017, lk 61–77) ja 2024/3099 (ELT L, 2024/3099, 16.12.2024)“.





KAVAND 2
TARISTUMINISTER
MÄÄRUS

Majandus- ja kommunikatsiooniministri 17. detsembri 2003. a määruse nr 262 „Reisiparvlaevade ja kiirreisilaevade külastusriigi poolse lisaülevaatuse teostamise ja kontrollimise kord ning reisiparvlaeva ja kiirreisilaeva külastusriigi poolse lisaülevaatuse akti kantavate andmete loetelu“ muutmine

Määrus kehtestatakse meresõiduohutuse seaduse § 13 lõike 3 alusel.

Majandus- ja kommunikatsiooniministri 17. detsembri 2003. a määruses nr 262 „Reisiparvlaevade ja kiirreisilaevade külastusriigi poolse lisaülevaatuse teostamise ja kontrollimise kord ning reisiparvlaeva ja kiirreisilaeva külastusriigi poolse lisaülevaatuse akti kantavate andmete loetelu“ tehakse järgmised muudatused:

1) paragrahvi 2 täiendatakse lõikega 22 järgmises sõnastuses:
„(22) Laeva reeder või kapten tagab, et sõidugraafikus on lisaülevaatuse tegemiseks piisavalt aega.“;

2) määruse normitehnilist märkust täiendatakse tekstiosaga järgmises sõnastuses:
„Euroopa Parlamendi ja nõukogu direktiiv (EL) 2024/3099, 27. november 2024, millega muudetakse direktiivi 2009/16/EÜ, mis käsitleb sadamariigi kontrolli.“.



KAVAND 3
TARISTUMINISTER
MÄÄRUS

Majandus- ja kommunikatsiooniministri 9. novembri 2012. a määruse nr 72 „Ohutusjuurdluse kord“ muutmine

Määrus kehtestatakse lennundusseaduse § 48 lõike 7, meresõiduohutuse seaduse § 71 lõike 11 ja § 73 lõike 7 ning raudteeseaduse § 51 lõike 6 alusel.

Majandus- ja kommunikatsiooniministri 9. novembri 2012. a määruses nr 72 „Ohutusjuurdluse kord“ tehakse järgmised muudatused:

1) paragrahvi 2 lõige 2 tunnistatakse kehtetuks;

2) paragrahvi 3 lõikes 1 asendatakse arv „1“ arvuga „12“;

3) määruse normitehniline märkus sõnastatakse järgmiselt:
„Euroopa Parlamendi ja nõukogu direktiiv 2009/18/EÜ, millega kehtestatakse meretranspordi sektoris toimunud õnnetusjuhtumite juurdluse põhimõtted ning muudetakse nõukogu direktiivi 1999/35/EÜ ning Euroopa Parlamendi ja nõukogu direktiivi 2002/59/EÜ (EMPs kohaldatav tekst) (ELT L 131, 28.05.2009, lk 114–127), muudetud direktiiviga (EL) 2024/3017 (ELT L, 2024/3017, 6.12.2024)“;

4) määruse lisa 1 kehtestatakse uues sõnastuses (lisatud).




